Document ID: 32014D0103

POLITIKAS UN DROŠĪBAS KOMITEJAS LĒMUMS EUFOR RCA/1/2014
(2014. gada 19. februāris),
ar ko ieceļ ES spēku komandieri Eiropas Savienības militārajai operācijai Centrālāfrikas Republikā (EUFOR RCA)
(2014/103/KĀDP)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. pantu,
ņemot vērā Padomes Lēmumu 2014/73/KĀDP (2014. gada 10. februāris) par Eiropas Savienības militāro operāciju Centrālāfrikas Republikā (EUFOR RCA) (1) un jo īpaši tā 5. pantu,
tā kā:
(1)
Saskaņā ar Lēmuma 2014/73/KĀDP 5. pantu Padome pilnvaroja Politikas un drošības komiteju pieņemt lēmumus par ES spēku komandiera iecelšanu EUFOR RCA vajadzībām.
(2)
ES operācijas komandieris ir ieteicis par ES spēku komandieri EUFOR RCA vajadzībām iecelt brigādes ģenerāli Thierry LION.
(3)
ES Militārā komiteja atbalsta minēto ieteikumu.
(4)
Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā,
IR PIEŅĒMUSI ŠO LĒMUMU.
1. pants
Ar šo brigādes ģenerālis Thierry LION tiek iecelts par ES spēku komandieri Eiropas Savienības militārajai operācijai Centrālāfrikas Republikā (EUFOR RCA).
2. pants
Šis lēmums stājas spēkā tā pieņemšanas dienā.
Briselē, 2014. gada 19. februārī

Labels: 18
15
5